NaiveNeuron/SloPal huggingface dataset:
Hargaš, Ján, poslanec NR SR (2024-01-16):
Ďakujem, pán predsedajúci. Pán Farkašovský, keď sme tu skladali sľub, tak sme všetci sľubovali, že budeme dodržiavať zákony a budeme pracovať tak, aby sa uvádzali do života. Tak zákon č. 400/2015 o tvorbe právnych predpisov má § 6, ktorý hovorí, návrh zákona, v odseku 3, návrh zákona nemôže obsahovať novelizáciu iného zákona, ktorá obsahovo nesúvisí s návrhom zákona. Také sú nastavené pravidlá. Ľudovo sa tomu hovorí prílepok. Nemôžte jedným zákonom meniť iný zákon, ktorý s tým obsahovo nesúvisí. Už pomerne hodnú chvíľu vám to tu vysvetľujeme, upozorňujeme vás, že jediné, čo má váš pozmeňovák spoločné s týmto návrhom zákona, je slovo príspevok. Ale, prepáčte, slovo príspevok nie je dostatočný dôvod na to, aby sa to obsahovo dalo považovať za vec, ktorá súvisí. Jednoducho k tomu ste sa vôbec nevyjadrili. To je to hlavné, s čím tu máme problém a prečo vám pani prezidentka aj tento zákon podľa môjho názoru zavetuje a vráti naspäť. A potom budete darmo ukazovať na ňu prstom, pretože my sme vám to tu v pléne hovorili, že robíte chybu, že tam lepíte veci, ktoré s tým obsahovo nesúvisia a podľa tohto paragrafu zákona o tvorbe právnych predpisov sa to sem vráti. Takže tento paragraf si asi naštudujeme, lebo zrejme o tom bude chvíľku aj rozprava a budeme to tu nejak rozoberať. A opäť, Jaromír si nedal povedať a tie sirky mu teda zhoreli v tom vačku. Ale my sme vám to hovorili nie v súvislosti s týmto zákonom, ale s celým tým valcom skrátených legislatívnych konaní, že prídu takéto chyby. A dnes sa to začína ukazovať. Opravujete to tu, lepíte kade-tade.
Grendel, Gábor, poslanec NR SR (2024-10-23):
Ďakujem za slovo, pán predsedajúci. Pani poslankyňa, ďakujem za tento pomerne podrobný výklad toho, o čom tento návrh je a z čoho vychádza. Aj na úvod svojho vystúpenia ste sa vlastne poďakovali pánovi ministrovi, respektíve ste ho pochválili za tento návrh zákona a vaša pochvala súvisela s tým, že jeho návrh zákona vychádza zo smernice, ktorej cieľom je dosiahnuť rodovú rovnosť. Asi sa zhodneme, že otázka rodovej rovnosti je typická agenda aj Progresívneho Slovenska, aj teda progresívnych politických strán. Inými slovami, minister spravodlivosti predkladá niečo, čo je plne v súlade s politickou agendou, ktorú reprezentuje aj Progresívne Slovensko. Považujem za dôležité to povedať preto, lebo politici vládnej koalície aj politickej strany, ktorá nominovala pána ministra spravodlivosti, sa často tvária ako najväčší bojovníci proti progresivizmu. Stačí si spomenúť na kampaň pred prezidentskými voľbami alebo parlamentnými voľbami, nebolo väčších bojovníkov proti progresivizmu, ako boli politici vládnej koalície aj strany SMER, ktorá pána ministra nominovala. Takže teraz už máme po kampaniach a vidíme, aké sú skutky, aké boli slová, a teda že minister spravodlivosti predkladá zákon, ktorý je typickou agendou progresívnych politických strán. Považoval som to za dôležité povedať. Vy ste sa za to poďakovali svojím spôsobom, ja som to len takto podčiarkol a vysvetlil, ako ste to možno mysleli.
A. Belousovová, podpredsedníčka NR SR: (2008-05-16):
Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Ústne sa do rozpravy prihlásil pán poslanec Minárik. O slovo požiadal aj pán poslanec... (Reakcia spravodajcu.). Po ňom, hej? Dobre. Takže nech sa páči, pán poslanec Minárik. máte slovo. Po ňom vystúpi pán poslanec Mikloško. Uzatváram možnosť podania ústnych prihlášok do rozpravy. Nech sa páči.
P. Paška, predseda NR SR: (2009-09-08):
Dámy a páni, poprosím všetkých, ktorí nechcú sledovať rokovanie v prvom čítaní o tomto návrhu zákona, aby radšej opustili miestnosť. Nech sa páči, pán podpredseda vlády, máte slovo. (Rokovanie o vládnom návrhu zákona, ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov , tlač 1165.)
Kaščáková, Renáta, poslankyňa NR SR (2017-03-22):
Ďakujem pekne. Ja by som opätovne z tohoto miesta chcela veľmi pekne poďakovať pani verejnej ochrankyni práv, pretože ja patrím ku generácii, ktorá si pamätá komunizmus, v čase komunizmu som prežila svoje najkrajšie roky mladosti a pamätám si, ako sme cítili hnev a frustráciu z tej atmosféry, v ktorej sme žili, kde režim porušoval osobné slobody a ľudské práva a šikanoval ľudí až dokonca ešte aj za dlhé vlasy alebo hudbu, ktorú počúvajú. Pamätám si, ako sme revoltovali, potajomky sme si vymieňali zakázané platne, samizdatové knihy, ako bytostne sme túžili po slobode a po tom, aby sme sa v spoločnosti rovnako zmýšľajúcich ľudí nemuseli cítiť ako na opustenom ostrove. Ono to slovné spojenie „ostrov pozitívnej deviácie“ sa vtedy ujalo a stalo sa symbolom spoločnosti, kde zdravý rozum a pravda sa stali niečím nenormálnym a kde, naopak, vládlo iba spoločenstvo krivých zrkadiel. Ja pani Dubovcovú považujem za takýto ostrov pozitívnej deviácie aj v našej spoločnosti, pretože k tomu, čo sa dialo za komunizmu, sa nenápadne plazivo, plíživo približujeme, či už to boli časy mečiarizmu, alebo časy dvoch vlád Roberta Fica, ktorý je jeho horlivým nasledovníkom a ktorý naozaj, aj ako vyplýva z vašej správy, pani Dubovcová, prináša éru, kedy ľudské práva sú opätovne porušované, a to veľmi vážnym spôsobom. Takže ja vám chcem poďakovať, že ste takýmto majákom, takýmto ostrovom pozitívnej deviácie aj v dnešných časoch. A absolútne si nemyslím, že vaša práca bola zbytočná, práve naopak, bodaj by takých majákov, ako ste vy, bolo čím ďalej, tým viac. Ďakujem.
M. Maďarič, minister kultúry SR: (2009-04-16):
Ďakujem, skončil som.
P. Paška, predseda NR SR: (2010-03-03):
(Hlasovanie.) 136 prítomných, 1 bol za, 102 proti, 33 sa zdržalo. Bod 7 sme neschválili.
Kollár, Boris, predseda NR SR (2022-06-23):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Pán poslanec? Pán poslanec, haló? (Reakcia navrhovateľa.) Nie. Ďakujem pekne. Chce sa vyjadriť k rozprave spravodajca? Nie. Ďakujem pekne. Prerušujem rokovanie o tomto bode programu. (Reakcia z pléna.) To viem pochopiť, mne ich píše desať alebo pätnásť. (Smiech.) Ďalším bodom programu je prvé čítanie o návrhu poslanca Miroslava Suju na vydanie zákona, ktorým sa mení a dopĺňa zákon č. 91/2019 Z. z. o neprimeraných podmienkach v obchode s potravinami a zmene a doplnení niektorých zákonov v znení neskorších predpisov, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov. Návrh zákona je pod tlačou 1050. Návrh na jeho pridelenie na prerokovanie výborom je v rozhodnutí č. 1092. Teraz dávam slovo poslancovi Miroslavovi Sujovi, aby návrh zákona uviedol. Nech sa páči, pán poslanec, máte slovo. (Rokovanie o návrhu poslanca Národnej rady Slovenskej republiky Miroslava Suju na vydanie zákona, ktorým sa mení a dopĺňa zákon č. 91/2019 Z. z. o neprimeraných podmienkach v obchode s potravinami a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 1050.)
Paška, Pavol, predseda NR SR (2014-11-08):
Dajte pánovi poslancovi dve minúty.
Blanár, Juraj, podpredseda NR SR (2020-11-25):
Pán poslanec Dostál. Nech sa páči.
Zmajkovičová, Renáta, podpredsedníčka NR SR (2013-12-03):
V rozprave vystúpi pán poslanec Fecko, pripraví sa pán poslanec Poliačik.
Ďuriš Nicholsonová, Lucia, podpredsedníčka NR SR (2019-05-13):
V súlade s rokovacím poriadkom požiadal o slovo pán poslanec Zelník, takže teraz vystúpi v rozprave. Nech sa páči.
Budaj, Ján, poslanec NR SR (2017-12-06):
Sú tu ešte dva aspekty. Jedno je, že ako sa ministerstvo bude stavať k regionálnemu nedostatku lekárov? Lebo je očividné, že nastane veľký rozdiel medzi zárobkami lekára v tých častiach Slovenska, ako je Bratislava alebo Košice, a v tých častiach, kde nie je dosť solventných pacientov. Ten lekár tuná si tie dodatkové hodiny zavedie a bude mať celkom iné príjmy. A tiež som zvedavý, že kde sú všetci tí strážci solidarity a socializmu, ktorí včera tuná prednášali marxistické poučky do nadrárana, keď sa práve v určitom segmente zdravotníctva teda brutálne ruší princíp solidarity. Ja viem, že poviete, že veď tá rovnosť bola i tak iluzórnou a ľudia dávali všelijaké úplatky a mali protekcie, ale to boli nesystémové zásahy každej tej protekcie, každého toho úplatku. Systém stále trval na tom, že občan má právo na rovnaký prístup a že má právo na ochranu svojho života a zdravia a že nerozhoduje medzi tým sociálny status. Tohoto sa vzdávate práve za vlády strany SMER – SD.
B. Bugár, podpredseda NR SR: (2002-12-12):
(Hlasovanie.) Prítomných je 133 poslancov, za návrh 74, proti 12, zdržalo sa 46, nehlasoval 1. Konštatujem, že Národná rada zvolila Jána Almášiho za člena Predstavenstva Národného úradu práce. Nech sa páči.
Figeľ, Ján, podpredseda NR SR (2015-02-11):
Na vystúpenie pána poslanca Hlinu je päť faktických poznámok. Nech sa páči, s prvou Pavol Zajac.
Laurenčík, Milan, podpredseda NR SR (2021-09-30):
Nech sa páči, pán minister, máte 5 minút na reakciu.
Sulík, Richard, predseda NR SR (2011-05-18):
Pani poslankyňa Žitňanská.
Hrnčiar, Andrej, podpredseda NR SR (2018-09-18):
Vážené pani poslankyne, vážení páni poslanci, otváram šiesty rokovací deň 34. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Michal Bagačka, Martin Klus, Dušan Muňko, Štefan Zelník, Lucia Žitňanská. Ešte kým budeme pokračovať v prerušenej rozprave, chcem sa ospravedlniť. Minulý týždeň ma požiadala pani podpredsedníčka Nicholsonová, aby sme si vymenili vedenie schôdze počas hlasovania, a ja som si to zabudol zapísať. Takže ľudská chyba, ospravedlňujem sa. Je to moja chyba. Takže budeme pokračovať v prerušenej rozprave v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 595/2003 Z. z. o dani z príjmov (tlač 1092). Nech sa páči, pán poslanec Kollár. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1092.)
Jasaň, Viliam, poslanec NR SR (2011-09-07):
Ďakujem pekne, pán predseda. No, kolegyne, kolegovia, to je jeden z množstva zákonov, ktorými sa prenáša problém štátu na bedrá obcí a miest. Nie je to žiadna novinka, je to trend, politický trend. A, Ľubo, som rád, že si poukázal na vecný problém, ale aj na politický problém. Stačí si totižto pozrieť štatistiku politického zloženia starostov, poslancov miestnych, obecných a uvidíte, že najviac je ich nezávislých a potom sú za SMER. Ale je logické, že štát sa zbaví svojich povinností, prenesie to na obec, obec bude mať problémy, obce budú živoriť, už teraz živoria, o chvíľu nebudú mať na prevádzku škôl, škôlok, na verejné osvetlenia, lebo dodnes nie je vyriešené financovanie prenesených kompetencií zo štátu, toto sú ďalšie. No a ďalšie voľby jasne ukážu: „No tak, starostovia, no ste to nezvládli, pozrite sa, ako zle žijeme tu v obci, tak budeme voliť iných.“ Ja vidím tento politický problém, ktorý súvisí nielen s týmto návrhom zákona, ale aj s niektorými zákonmi, ktoré už boli prijaté, a ďalšími, ktoré budú prijaté. A ja som tiež kdesi čítal, že tých 190 mil. je istých, že sa zoberú. Ak to tak nie je, ja budem rád, pán minister, ak poviete, že to nie je pravda. Ale naozaj, príďte do tých menších obcí, tam, kde je do tých ja neviem 800, 600, 1 000 obyvateľov, a uvidíte, že už teraz sú tam obrovské problémy. Neviem si predstaviť, čo bude s nimi ďalej. Problémy majú obce a mestá aj s tým, že začali v uplynulom volebnom období s kanalizáciu, začali so zbernými dvormi, začali s vodovodmi a jednoucho teraz nemajú peniaze. Jednoducho tohto roku im nejdú peniaze, ani tie, na ktorých bola dohoda a ktorých vyplatenie bolo podpísané vládou. Jednoducho dávate nôž na... (Prerušenie vystúpenia časomerom.)
Remišová, Veronika, podpredsedníčka vlády a ministerka investícií, regionálneho rozvoja a informatizácie SR (2021-09-30):
... a oznámila ministrov poverených ich zastupovaním. Neprítomní: – podpredseda vlády a minister financií Igor Matovič, zastupuje ho podpredsedníčka vlády a ministerka investícií, regionálneho rozvoja a informatizácií Veronika Remišová, – minister dopravy a výstavby Andrej Doležal, zastupuje ho minister školstva, vedy, výskumu a športu Branislav Gröhling, – ministerka kultúry Natália Milanová, zastupuje ju minister školstva, vedy, výskumu a športu Branislav Gröhling, – minister pôdohospodárstva, rozvoja a vidieka Samuel Vlčan, zastupuje ho minister zdravotníctva Vladimír Lengvarský, – minister vnútra Roman Mikulec, nie sú otázky, – podpredseda vlády Štefan Holý, nie sú otázky, – minister životného prostredia Ján Budaj (odkašlanie), nie sú otázky, – minister práce sociálnych vecí a rodiny Milan Krajniak, nie sú otázky, – minister obrany Jaroslav Nagy, nie sú otázky, – ministerka spravodlivosti Mária Kolíková, nie sú otázky.
Blanár, Juraj, podpredseda NR SR (2022-12-06):
Teraz s faktickou poznámkou vystúpi pán poslanec Šutaj Eštok.
P. Hrušovský, predseda NR SR: (2005-06-30):
(Hlasovanie.) 135 prítomných, 50 za, 39 proti, 44 sa zdržalo, 2 nehlasovali. Neschválili sme návrh. Nech sa páči, pani poslankyňa. M. Majdová, poslankyňa: To boli všetky pozmeňujúce návrhy, ktoré odzneli v rozprave, mám poverenie gestorského výboru postúpiť návrh zákona do tretieho čítania.
Pellegrini, Peter, predseda NR SR (2015-07-03):
Prezentujme sa a hlasujme o prvom bode pozmeňujúceho návrhu pána poslanca Beblavého. (Hlasovanie.) Prítomných 120 poslancov, za hlasovalo 32, proti bolo 47, zdržalo sa 41 poslancov. Tento návrh sme neschválili.
Ďuriš Nicholsonová, Lucia, podpredsedníčka NR SR (2016-10-14):
Pán poslanec Budaj, nech sa páči.
Blanár, Juraj, podpredseda NR SR (2022-06-24):
Pán poslanec Svrček.
Bugár, Béla, podpredseda NR SR (2018-09-19):
Pán poslanec Mizík.
Hort, Milan, podpredseda NR SR (2011-05-24):
S reakciou na faktické poznámky sa prihlásil pán poslanec Rafael Rafaj. Nech sa páči.
Dostál, Ondrej, poslanec NR SR (2020-05-13):
Pani poslankyňa Marcinková, myslím, že si veľmi dobre vo svojom vystúpení skĺbila tie dva rôzne možné pohľady na, na tému ľudských práv a spomenula si aj príklady, ktoré sme už v tomto volebnom období, napriek tomu, že sme na začiatku, riešili v rámci ľudskoprávneho výboru, ktorý sa nám našťastie podarilo sfunkčniť a ktorý teraz normálne, normálne funguje. A ten jeden pohľad je, je pohľad, nazval by som to taký politický, lebo ľudské práva majú aj politický rozmer, mnohé, mnohé veci, ktoré sa týkajú ľudských práv, majú silný politický rozmer, a riešili sme, riešili sme prípad už bývalej predsedníčky Úradu na ochranu osobných údajov pani Sone Pötheovej, kde pani verejná ochrankyňa práv a jej úrad odviedli veľmi dobrú prácu a z vlastnej iniciatívy začali konať, pretože mali podozrenie, že konaním úradu došlo k porušeniu práva na slobodu prejavu a napokon to aj, aj teda preukázali na základe zistení, ku ktorým, ku ktorým dospeli, a my sme na základe toho konali. Ale ľudské práva majú aj rozmer každodenného života, rozmer praktického problému a praktického problému konkrétnych ľudí, keď tie práva nie sú, nie sú rešpektované a sú v podstate ochranou slabších, a teda je veľmi dobré, že si, že si vo svojom vystúpení poukázala aj na tento aspekt ľudských práv, lebo ten je nemenej, alebo teda ten je rovnako, rovnako dôležitý. A tiež som sa len pousmieval pri niektorých tých rekciách, lebo samozrejme, že tie reakcie skôr hovoria o tých, čo reagujú, ako o tom samotnom probléme, a teda pousmieval som sa preto, lebo ty vieš o konkrétnom prípade obce, kde sa veľmi dobre dá... (Prerušenie vystúpenia časomerom.)
P. Farkas, poslanec: (2001-11-09):
J. Migaš, predseda NR SR: Hlasujeme o bode č. 4 zo spoločnej správy. (Hlasovanie.) Prítomných je 110 poslancov, za 67, proti 13, zdržalo sa 23,  nehlasovali 7. Tento návrh pána poslanca Prokopoviča sme schválili zo spoločnej správy, čiže jeho námietka bola rešpektovaná, hlasovalo sa, a to bolo schválené. Ďalej, pán spravodajca.
P. Hrušovský, predseda NR SR: (2004-09-23):
Pani poslankyňa Tóthová, nech sa páči. Pani poslankyňa, nech sa páči, ja...
Pellegrini, Peter, podpredseda NR SR (2020-07-07):
Ale na pána Suju sa nedá, lebo on reagoval faktickou na pána poslanca, to sa nedá. Pán predseda, nech sa páči, máte slovo.
Kyselica, Lukáš, poslanec NR SR (2023-03-30):
Hlasovali sme o všetkých pozmeňujúcich návrhoch a podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu.
Šeliga, Juraj, podpredseda NR SR (2020-07-09):
Panie poslankyne, páni poslanci, poprosím, aby ste zaujali svoje miesta. Pán poslanec Beluský.
M. Číž, podpredseda NR SR: (2009-12-09):
Poprosím poverenú overovateľku pani kolegyňu Muškovú, aby oznámila výsledky volieb.
Fecko, Martin, poslanec NR SR (2016-05-20):
Ďakujem pekne. Pani kolegyňa, ďakujem za vystúpenie, pretože mňa to tiež napadlo pri prvom čítaní tohto. Chcem veriť, že to navrhovateľ zdôvodní, by som povedal, že logicky a uvážlivo, ako to s tým mysleli, pretože sú katastre a katastre, teda teraz okresné úrady a odbory katastra, kde prakticky máte vklady, ja neviem, na desiatke alebo máte vklady na stovky a tisíce podaní a už to je dilema nie posledných 5 rokov, to je dilema 25 rokov, ja hovorím, kde prakticky ten personál doslova fyzicky nestíha, fyzicky, hovoríme o fyzickom stíhaní tohto úkonu. Niečo iné sú záznamy a niečo iné vkladové listiny. Záznam, tam to je jasné, ste vlastník, to je iba technika, ale vklad, ako bolo spomínané, tam sa to musí prejsť normálne tou, by som povedal, že právnickou, právnickými personami, ktoré na tom katastri sú, a oni to musia, ten vklad povoliť, to je ďalší proste určitý čas, ktorý úkony, ktoré čas vyžadujú, tak by som to povedal, to znamená 24 hodín, keď vám tam príde naraz 300 podaní, ja si neviem predstaviť proste, akým spôsobom. Takže chcem veriť, že navrhovateľ to má ujasnené a to adekvátne zdôvodní, pretože komu sa nepáči, samozrejme, by nemusel čakať, každému, chceme to všetko spraviť, už tu máme ESO, teda tú efektívnu, spravodlivú, otvorenú štátnu správu, takže, samozrejme, ja budem za všetkým, ktorý to tuto, tento názor akože iba zvýrazní a myslím si, že nápad je dobrý, všetko len či je to uvážené až do konca a ďalšia vec, myslím si, že takto, lebo katastre sú v stave kómy, v bdelej kóme. My v našich výboroch sme ich prejednávali, čo som tu a stále riaditeľka hovorí, že prakticky problémy sú s financiami, mali dokonca problémy s výplatami ako elektrinu zaplatiť, ale stále minister povedal, že financie sa nájdu, keď už sú v tej kóme také, že už, tak stále majú zatiaľ peniaze, ale hovorím, to neni stav, že by sme mohli ešte navyšovať nejaké počty, takže... (Prerušenie vystúpenia časomerom.)
Dostál, Ondrej, poslanec NR SR (2022-02-23):
Pán poslanec Benčík, ja som síce nikde nebol vo Varíne, ale veľmi dobre rozumiem tomu, že ak si svoj blog, z ktorého si citoval, nazval Čas zvlčilosti – postaviť k múru a odstreliť ako prašivé svine, tak si ho tak nenazval preto, že by si ty chcel stavať niekoho k múru, ale práve preto, aby si poukázal na nenávistné vyjadrenia, ktoré sa doslova kotia pod statusmi a verejnými prejavmi opozičných politikov. Minister vnútra Mikulec leží opozícii hlboko v žalúdku. Je to preto, lebo rozviazal ruky orgánom činným v trestnom konaní. Urobil to, čo mu SMER počas svojich vlád, počas 12-tich rokov, úporne bránil. Opozícia sa teraz tvári prekvapene. Hovorí o rozklade právneho štátu, to je úplne absurdné. Ľudia, za ktorých vlády sa z vedenia polície a prokuratúry stala organizovaná zločinecká skupina, tu nemajú čo kázať o rozklade právneho štátu. Fašisti počas tvojho vystúpenia vykrikovali a nerozumeli, ako to súvisí s témou schôdze. No, skúsim to vysvetliť. SMER predchádzajúcu vládu vytvoril ako hrádzu proti extrémizmu. Dnes s tými extrémistami hrádzu, proti ktorým kedysi staval, je na nerozoznanie. A je s nimi na nerozoznanie v tom, ako sa zradikalizoval napríklad aj v súvislosti so schvaľovaním obrannej zmluvy so Spojenými štátmi. A tie prejavy, už nie sú prejavmi názorov, to sú kriminálne aktivity, vyvolávanie nenávisti presne také, aké to bolo pri nástupe nacizmu v 30-tych rokoch. Čiže to, čo si čítal, je vlastne ďalší dôvod preto, aby sme hlasovali proti nedôvere ministrovi Mikulcovi.
Bugár, Béla, podpredseda NR SR (2017-10-18):
Ďalej v rozprave vystúpi pán poslanec Galek.
Gaborčáková, Soňa, poslankyňa NR SR (2016-09-07):
Ďakujem pekne. Kolegyňa spomenula vlastne štatistiku, z ktorej vychádzala vo vzťahu k dôchodcom, a ja mám pred sebou poslednú štatistiku, keďže Národné centrum zdravotníckych informácií poslednú ročenku má z roku 2014 a vlastne hovorí o hospitalizovaných osobách nad 80 rokov. Chcem povedať, že počet hospitalizovaných osôb nad 80 rokov bolo 116 158 a počet občanov nad 80 rokov v roku 2013 bolo 161 245. To znamená, že v tomto roku nebolo hospitalizovaných len 45-tisíc ľudí nad 80 rokov. Naozaj, posledné tri roky sa stretávam s tým, že nám narastá počet ľudí s vysokým rizikom dekubitov a tiež vlastne s vigilikmi, sú to takí ľudia, ktorí sú v bdelej kóme. Takže naozaj, ak sa pozrieme na tie čísla, že na konci obdobia tejto vlády ich budú mať nad 80 rokov 178 624, a keď zobereme do úvahy možno práve to číslo, ktoré mám pred sebou, naozaj hrozí trošku vysoké riziko toho, že nebudeme sa vedieť o tých ľudí kvalitne a dôsledne postarať, ak naozaj tento systém nejako nezmeníme. A preto si myslím, že toto každopádne vianočný príspevok nedokáže vyriešiť. Ďakujem.
P. Hrušovský, predseda NR SR: (2004-05-19):
M. Abelovský, poslanec: Áno, takže 2, tak najprv Hajduka? (Hlasy z pléna.) 7, 15, 16, 20, 66. Poslanec Béreš 2, 3, 19, 20, 21, 36, 65 a 71. Poslanec Madej navrhol hlasovať osobitne o bode 7 zo spoločnej správy. Pán predseda, môžeme pristúpiť k hlasovaniu, dajte, prosím, hlasovať o bodoch zo spoločnej správy. 1, 8, 9, 10, 12, 13, 17, 29, 30, 31, 33, 34, 46, 47, 48, 52, 55, 56, 59, 61, 64, 67, 72, 76, 77, 80, 81 a 82. Gestorský výbor odporúča schváliť.
J. Burian, poslanec: (2010-03-04):
O tomto zákone sme komunikovali niekoľkokrát jednak s Asociáciou vodárenských spoločností, jednak sme komunikovali aj s ministerstvom pôdohospodárstva a na základe tejto komunikácie sme prišli k nejakému konsenzu. Ten konsenzus by mal vyplývať z toho, že malo by sa obmedziť špekuláciám rôznych firiem, ktoré budú takýmto spôsobom vymáhať vysoké pohľadávky, alebo, by som povedal, nárokovať si vysoké pohľadávky za niečo, čo nie je jasne, presne zadefinované a neriadi sa, povedzme, ani nariadením vlády alebo nariadením ministerstva pôdohospodárstva, ktoré jasne zadefinovalo, akú výšku odplaty by mali dostať jednotliví vlastníci, prípadne nájomcovia pôd, ktorí obhospodarujú a nemôžu obhospodarovať tie pásma alebo ochranné pásma, ktoré takto vznikli. Vzhľadom na to, že sme hľadali kompromis aj s ministerstvom pôdohospodárstva a dovoľujem si dať pozmeňujúci návrh k tomuto nášmu návrhu, teda poslaneckému návrhu, a ten znie, že: „V čl. I bod 1a bod 4 vypustiť“, už vzhľadom k tej definícii, ktorú som naznačil. V definícii som naznačil to, že my sme vlastne chceli obmedziť možnosť nárokovania si finančného odškodnenia za ochranné pásma vôd iba vlastníkom pôdy vzhľadom na to, že aj iné zákony kolidujú s tým, že nie sú, že nie je to prepojené v súlade s pôdohospodárskymi zákonmi, kde v podstate by sme narazili na problém, že tí, ktorí sú nájomcovia, sú iba tí, alebo tí majú najväčší nárok si nárokovať na to odškodnenie, lebo oni sú vlastne výrobcovia hodnôt, im vlastne vznikla tá ujma, tým, ktorí na tejto pôde priamo pracujú. Takže to je dôvod, prečo takúto legislatívnu úpravu alebo takýto konsenzuálny návrh sme riešili alebo prijali aj za prítomnosti ministerstva pôdohospodárstva. Ale dôležité je, že v tom zákone zostáva podstata nepostupovania pohľadávok na rôzne subjekty, doslova subjekty, ktoré vznikajú len, by som povedal, na špekuláciu alebo na získavanie na súdne spory voči vodárenským spoločnostiam, ktorých zakladateľmi sú mestá a obce a tieto vodárenské spoločnosti momentálne evidujú takmer 700 mil. alebo viac ako 20 mil. eur žalôb a myslím si, že určite to nepridá do budúcnosti na cene vody, ktorú určitým spôsobom by mohli pocítiť týmto spôsobom občania Slovenskej republiky. Ďakujem vám za podporu tohto zákona. Skončil som.
A. Slafkovský, poslanec: (2010-02-05):
Skutočný stav je dnes taký, že prístroje na meranie vibrácií a hluku, ktoré majú príslušný certifikát, sa pohybujú cenovo vo výške okolo 280-300-tisíc, teda okolo 10-tisíc eur. Školenie a práca pracovníka, ktorý takéto meranie vykonáva, tiež ročne vyjde zhruba na takúto istú sumu. Preto predovšetkým menšie obce a mestá nemajú technologické zariadenie ani osoby, ktoré majú akreditáciu na to, aby mohli vykonávať meranie hluku a vibrácií, a musí sa takéto meranie, pokiaľ ho potrebujú, uskutočniť na základe podnetu občanov, objednať z externých zdrojov. Jedno takéto meranie vyjde medzi 300 až 400 eurami, podľa toho, v akom čase, v akom rozsahu sa vykonáva. Preto navrhujem, aby schválením tohto zákona ten, kto hluk zapríčiňuje, a bude mu certifikovanou firmou dokázané, že tento hluk spôsobil, náklady, ktoré obci vzniknú s takto uskutočneným meraním, boli obci uhradené. Ďakujem pekne, skončil som.
Zimenová, Zuzana, poslankyňa NR SR (2019-04-05):
Ja chcem poďakovať kolegovi Maroszovi za jeho faktickú poznámku a dovolím si využiť tieto vaše hlbšie znalosti v tejto danej téme a konzultovať v prospech vlastne riešení týchto občanov, ktorí sa aj na mňa obracajú. Ďakujem veľmi pekne za podporu a za hlbšie vysvetlenie.
Šudík, Tomáš, poslanec NR SR (2021-12-09):
Ďakujem. Ja len v krátkosti. Jarko, keď už tak ďakuješ každému, tak vďaka patrí aj tebe, lebo si pomáhal s vypracovaním daného pozmeňujúceho návrhu, a vopred môžme poďakovať všetkým kolegom, ktorí za daný návrh zákona zahlasujú, či sú v koalícii, či v opozícii, aby sme konečne dali stopku nelegálnemu a čiernemu predaju týchto chránených živočíchov. Ďakujem.
Glváč, Martin, podpredseda NR SR (2016-10-14):
Ďakujem. Dávam slovo spravodajkyni, ktorú určil navrhnutý gestorský výbor pre sociálne veci, poslankyni Jane Vaľovej.
Laššáková, Jana, podpredsedníčka NR SR (2014-01-30):
Pán minister chce reagovať. Poprosím vás, zapnite pána ministra na faktické poznámky.
Zmajkovičová, Renáta, podpredsedníčka NR SR (2012-12-11):
V rozprave mal vystúpiť pán poslanec Fronc, ale keďže je ospravedlnený z rokovacieho dňa, vystúpi pán poslanec Mihál a pripraví sa pán poslanec Miškov.
Sulík, Richard, predseda NR SR (2011-09-14):
Prosím, hlasujte teraz o druhom návrhu pána poslanca Kaníka. (Ruch v sále.) Zle som prečítal? Tak teda, že toto sa udeje? (Ruch v sále.) Dobre, takže opakujem, opakujem, opakujem čítanie výsledku. Z prítomných 145 poslancov hlasovalo 74 za, 56 proti, 13 sa zdržalo, 2 nehlasovali. Tento návrh, pozmeňovací návrh, prvý, pána poslanca Kaníka bol schválený. (Ruch v sále.) Prosím, uveďte druhý návrh.
Jurinová, Erika, podpredsedníčka NR SR (2012-06-26):
Ďakujem pekne. Otváram rozpravu. Do rozpravy som dostala písomné prihlášky, pán Miroslav Beblavý za klub SDKÚ – DS a ďalej sa písomne do rozpravy prihlásil pán poslanec Alojz Hlina. Poprosím pána poslanca Miroslava Beblavého.
M. Číž, podpredseda NR SR: (2007-05-09):
Vážené kolegyne, kolegovia, teda pýtam sa, kto sa do rozpravy chce prihlásiť ústne? Dobre. Ďakujem. Uzatváram možnosť prihlásiť sa do rozpravy ústne. Do rozpravy sa prihlásili páni poslanci Jaroslav Ivančo, Stanislav Kubánek a Martin Pado. Takže dovoľte mi, aby som odovzdal slovo pánovi poslancovi Jaroslavovi Ivančovi. Nech sa páči.
J. Brocka, poslanec: (2002-04-09):
J. Migaš, predseda NR SR: Prezentujme sa a hlasujme o pozmeňujúcom návrhu pána poslanca Šipoša. (Hlasovanie.) Prítomných je 118 poslancov, za 70, proti nikto, zdržalo sa 40, nehlasovali 8. Tento návrh sme schválili.
Číž, Miroslav, doterajší podpredseda NR SR (2010-07-08):
Pán poslanec Martin Chren.
Jurinová, Erika, podpredsedníčka NR SR (2014-06-27):
Ďakujem, pán poslanec. Na vaše vystúpenie nie sú faktické poznámky. Vyhlasujem všeobecnú rozpravu za skončenú. A pýtam sa, či chce pán navrhovateľ zaujať stanovisko. Nechce. Pani spravodajkyňa, nech sa páči, máte slovo.
Osuský, Peter, poslanec NR SR (2014-07-04):
Ďakujem pekne. Pán kolega Hlina použil celkom reálne posúdenie z tohto svojho pohľadu, aký tu prezentoval a s ktorým sa dá polemizovať, ale nedá sa zavrhnúť, „škripnúť“, „pod tlakom“. Nuž nepochybne voľbou poslanca Národnej rady prijímame, samozrejme, nielen tie radostné stránky, ale prijímame i po prvé istú zodpovednosť a, samozrejme, i istý verejný tlak na výkon tej funkcie, to znamená, či to nazvem škripnutím, alebo pod tlakom, jednoducho možno to je niekomu nepríjemné prezentovať sa tým, či volil Dobroslava Trnku, alebo Čentéša. Ale podľa mňa, ako pri suchom mi mokré zhorí, treba brať všetky stránky veci poslaneckej funkcie a podľa mňa to, že môj volič vie, ako som volil, a umožňuje mu to rozhodnúť sa v budúcich voľbách, či ma bude chcieť, je absolútne primerané a vonkoncom by som nehovoril o škripnutí. Včera, pán kolega Hlina, boli ste chvíľku na zastupiteľstve, volili sme nočnou hodinou predsedu predstavenstva Bratislavskej vodárenskej spoločnosti, volili sme ho vo verejných voľbách, záznam si môžte prečítať, ako som ja volil, ako volili iní. A úplne nakoniec, po nežnej revolúcii, keď sa, dá sa povedať, utriasali veci na univerzitách, tak v komisiách, ktoré vyberali prednostov kliník, boli i zástupcovia pracovníkov i zástupcovia študentov, popri odborníkoch zástupcoch vedenia, a tí, presne ako tí americkí volitelia, mali predtým schôdze svojich, ktorých oni zastupovali, a tí im dali mandát hlasovať takto. A oni potom jediní v tej 12-člennej komisii, študenti a zástupcovia pracovníkov, hlasovali verejne a tak to bolo zakotvené v štatutárnych materiáloch, aby tí, ktorí ich volili, vedeli, ako... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2019-02-01):
Pán poslanec Mazurek.
Novotný, Viliam, poslanec NR SR (2012-06-28):
Ďakujem pekne za slovo. Mne sa veľmi páči zanietenie pána poslanca Hlinu. Veľmi sa mi páčilo to zanietenie, keď reagoval na faktické poznámky aj pri návrhu zákona kolegov Štefanca a Freša, ale rád by som mu dal do pozornosti výsledok hlasovania. Viete, keď stoštyridsať členov tejto snemovne má súhlasný názor s predkladaným návrhom zákona a vy máte názor iný, nestojí to za také krátke zamyslenie pred ďalším ohnivým vystúpením? Neviem celkom presne, prečo anglickú kráľovnú ťahajú štyri kone. To je fakt. Ale neviem prečo o tom diskutujeme pri bode návrh na voľbu člena Rady Rozhlasu a televízie Slovenska. A chcem ešte povedať, že určite bude zaujímavý ten váš návrh ohľadom pohybu poslancov v Národnej rade. Myslím, že čipy by to mohli riešiť. Som veľmi zvedavý, s čím prídete, ale skôr ako prídete s touto určite zaujímavou legislatívnou iniciatívou, dal by som vám do pozornosti, aby bola nejaká rušička na sledovanie v prípade návštevy toalety. Ďakujem pekne.
Blanár, Juraj, podpredseda NR SR (2021-07-02):
Prezentujte sa a hlasujte o návrhu pána spravodajcu. (Hlasovanie.) Prítomných 90 poslancov, za hlasovalo 80, proti nebol žiaden, zdržali sa 9, nehlasoval 1. Konštatujem, že tento pozmeňujúci návrh bol schválený. Nech sa páči, pán spravodajca.
Bugár, Béla, podpredseda NR SR (2011-11-29):
Pani poslankyňa Blahová, nech sa páči.
Jurzyca, Eugen, minister školstva, vedy, výskumu a športu SR (2011-05-19):
Ďakujem pekne za príležitosť odpovedať druhý raz na tú istú otázku. Pokúsim sa, aby tá odpoveď bola čo najviac iná v rámci možností. Slovenská republika z hľadiska dlhodobého je krajina, ktorá má rizikové financie, len z dôvodu demografického vývoja sa o niekoľko desaťročí, ak by sa nič nezmenilo, dostali by sme sa do neriešiteľných problémov. Preto je potrebné zodpovedne narábať s verejnými financiami a snažiť sa znižovať deficit tak, aby naše budúce generácie prevzali po nás úspešnú krajinu. A pokiaľ naozaj máme cieľ znížiť deficit HDP zo 4,9 % na 2,9 % v roku 2013, tak jednoducho opatrenia musíme robiť. Prioritne sú to opatrenia na výdavkovej stránke. Ale pokiaľ to šetrenie nestačí, tak nemáme inú možnosť, len zvyšovať aj príjmy. A, ako tu už bolo povedané, spomedzi všetkých možností zvýšenia príjmov je zvýšenie dane z nehnuteľností najmenej bolestivou z hľadiska zachovania hospodárskeho rastu, a teda aj znižovania nezamestnanosti. Boli tu už uvedené aj porovnania so zahraničím. Táto daň je u nás jedna z najnižších na svete a v OECD. Takže ďakujem pekne za pozornosť.
Danko, Andrej, predseda NR SR (2020-02-25):
Ďakujem. Pán poslanec uznáte, že je to opakované hlasovanie a zákon hovorí o 15 minút, tak ja teda o tomto zákone dám hlasovať o 17.00 hod., dobre? Opakovane, to znamená, je minimálna lehota 15 s tým, že uznajte, že nie je vôľa na prejednanie tej veci. To znamená, o 17.00 hod. budeme opakovane k tomuto zákonu hlasovať. Ďakujem. (Reakcia z pléna.) Prerušujem do 17.00 hod., pán poslanec. (Reakcia z pléna.) Nie schôdzu. Ešte raz, neprerušujem schôdzu a budeme hlasovať o diaľničných o 17.00 hodine. Ďakujem. (Prestávka.) (Po prestávke.)
Kamenický, Ladislav, poslanec NR SR (2016-11-29):
Nefunguje karta.
Beblavý, Miroslav, poslanec NR SR (2012-10-18):
Ďakujem pekne. Priznám sa, že ani ja to neberiem osobne, lebo som tu dva roky. A všimol som si, že vy využívate ten svoj šarm balkánskeho banditu na to, aby ste v každej rozprave urážali protivníka. A je to také prijateľnejšie od vás ako od iných ľudí, ktorí to robia s takým zamračeným ksichtom. Takže neberiem to osobne, videl som to tu veľakrát, úplne na iných ľudí to bolo. Ale to, čo si dovolím povedať, je teda, že za päť a pol minúty, čo ste hovorili, ste nepovedali jediný argument, jedinú citáciu zákona, naopak, keď hovoríme o vecnej debate, ste x-krát urazili exministra Jurzycu, ktorý tu nie je a nemôže sa brániť, čo tiež hovorí niečo o vašom charaktere. Urazili ste pána exministra Fronca, ktorý tu je, tak sa brániť môže. Pripísali ste mi funkcie, ktoré som, bohužiaľ, aspoň teda z môjho pohľadu nikdy nemal. Nebol som ani ministrom školstva ani štátnym tajomníkom ministerstva školstva. A dovolím si vám garantovať, že by to trochu inak vyzeralo, keby som ním bol. Ale bol som štátnym tajomníkom ministerstva práce. A za to obdobie sme zlúčili Národný úrad práce a sociálne odbory okresných úradov. A môžem vám povedať, že sme ušetrili tisíc zamestnancov v tomto rezorte. A bola to najväčšia organizačná reforma druhej Dzurindovej vlády. A pokiaľ viem, keď ste boli vo vláde, ste ju nezmenili ani ste ju nikdy nekritizovali ako takú. Takže, pán minister, ako už povedal pán Fronc, toto síce vás nie je hodné, ale je to pre vás typické, takže nebudeme sa rozčuľovať. Musím ale povedať, že nemáte pravdu v tom, čo ste povedali, lebo naozaj riadi ten, kto má v rozpočtovej kapitole peniaze, riadi ten, kto menuje nadriadeného, riadi ten, kto to každodenne má na starosti. To vy viete, keďže ste riadili. V súkromnom sektore ste toho veľmi neriadili, ak si pamätám správne, keď to tu vy vyťahujete. Pokiaľ viem, tá vaša advokátska kancelária nemala nejaký rozsiahly počet zamestnancov, ale v poriadku. V štáte ste naozaj riadili dvakrát ministerstvo vnútra, ja to rešpektujem, ale treba naozaj povedať, že riadenie nie je o tom, čo hovorí zákon z roku 2008, ale o tom, ako vyzerá každodenný život. Ďakujem.
Blahová, Natália, poslankyňa NR SR (2011-02-08):
Prosím, dajte hlasovať o treťom bode návrhu pána poslanca Kaníka.
Heger, Eduard, poslanec NR SR (2019-06-27):
Ďakujem veľmi pekne, pán minister. Chcel by som vás doplňujúco sa opýtať hlavne na tie výdavky, pretože vieme, že medziročne sú tie výdavky o 15 % vyššie v porovnaní s predchádzajúcim rokom. Čiže zatiaľ ste argumentovali teda poklesom príjmov. A chcem sa teda opýtať, aké opatrenia plánujete konkrétne urobiť, lebo ste spomenuli lepší výber daní, či to viete teda nejako kvantifikovať, že čo môžme očakávať pod týmto výrokom, že bude lepší výber daní, o koľko miliónov sa rozprávame, či máte nejaký odhad a teda viete predpokladať. A taktiež teda, keď hovoríte, že je ešte skoro povedať, že nebude vyrovnaný, viete dať, teda potvrdiť ten prísľub, že ten vyrovnaný rozpočet bude, že dokážete to dnes teda potvrdiť, že garantujete, že sa teda, že zabezpečíte ten vyrovnaný rozpočet? Takže po prvé, či teda dokážete urobiť ten prísľub. Po druhé, kvantifikácia, o koľko viacej by mohlo prísť toho výberu, lepšieho výberu daní. A po tretie, ak to nebude postačujúce, tak vlastne aké opatrenia, o ktorých hovoril aj pán guvernér, že bude treba urobiť, aké máte nachystané na to, aby ste ten vyrovnaný rozpočet dosiahli. O to viac, keď vieme, že výdavky sú už v tomto čase o 15 % vyššie medziročne. Ďakujem.
M. Číž, podpredseda NR SR: (2009-03-11):
Slovo má pani poslankyňa Vaľová ako spravodajkyňa.
Krajkovič, Mikuláš, poslanec NR SR (2019-02-05):
Áno. A teraz dajte hlasovať o pozmeňujúcom návrhu pána poslanca Antala.
Sulík, Richard, poslanec NR SR (2012-06-22):
Ďakujem. Pán predseda, žiadam vás o zvolanie poslaneckého grémia ihneď teraz, a to v mene poslaneckého klubu OĽaNO a SaS. Ďakujem. (Šum a hlasy v sále.) Pán Paška, keď vy ste boli v opozícii, stačil jeden klub na zvolanie grémia. Žiadam vás, aby ste hneď teraz zvolali grémium!
Glváč, Martin, podpredseda NR SR (2018-05-28):
S reakciou pán poslanec Kotleba.
Kamenický, Ladislav, poslanec NR SR (2020-03-25):
Ďakujem pekne. Vážení kolegovia, táto debata, skutočne chcem podporiť kolegu, čo sa týka tej súd..., teda odvolávania predsedu Súdnej rady. Aký je dôvod na, zaradiť toto, takto zneužiť a strčiť to do zákona, do ktorého to vôbec nemuselo teraz ísť. Absolútne nechápem tento dôvod. Akékoľvek argumentácie sú tuto absolútne bezdôvodné. Čiže ja si myslím, že hrá sa tu niečo, čo nie je úplne korektné. Takže prepáčte, navrhujem vypustiť a zbytočne tu budeme o tom siahodlho debatovať. Čo sa týka, to, čo hovoril kolega, áno, prečo sa to má vzťahovať na všetkých ľudí. Ja neviem, jak je to v Českej republike, ale podľa informácií, ktoré mám, sa to vzťahuje práve na tých nositeľov potencionálnej nákazy. Pýtam sa, keď máte ľudí napríklad, ktorí prídu zo zahraničia, ktorí sú najväčším ohrozením pre obyvateľov Slovenskej republiky, tak mnohí, ktorí tam pracovali, mali SIM-ky zo zahraničia. To znamená, týchto ani absolútne neviete odchytiť a to je najväčšia hrozba nákazy. Čiže neviem opäť, ako to má toto fungovať. Druhá vec, keď toto budú vedieť ľudia, ktorí, ktorí, samozrejme dneska o tom sa diskutuje na Facebooku, no tak tí ľudia si proste budú nechávať mobily doma a nebudú lokalizovaní. Čo sa týka ďalšej poznámky, prečo tie dáta sa majú presne kolektovať aj za tých volaných proste. A nehovoríme tu len o volajúcich a volaných. Hovoríme tu o odosielateľoch, prijímateľoch emailov. Načo sú komu dáta, ako dlho, kto s kým a koľko, koľko komunikoval? Ja poviem otvorene za seba, ja som tu včera, kolegovia tu rozprávali o tom, ako dôverujú vláde, ja teda absolútne v tomto dôveru nemám, nakoľko tu unikajú informácie zo spisov. Ďakujem.
V. Veteška, podpredseda NR SR: (2004-03-10):
M. Maxon, poslanec: Áno, ďakujem pekne. Presný účet - dobré priateľstvo, pán minister, podľa kvantifikovaných údajov Slovenského mliekarenského zväzu je objektívna potreba subvenovať vývoz približne 5 602 ton mliekarenských výrobkov. Vo verejnej obchodnej súťaži bolo rozhodnuté o tom, že sa bude subvenovať množstvo 2 658 ton mliekarenských výrobkov. Na základe tejto štatistiky a na základe predpokladaného vývoja úžitkovosti za prvý štvrťrok treba konštatovať, že bude k 30. 4. prebytok mlieka približne 45 313-tisíc litrov mlieka, čo vo finančnom vyjadrení je čiastka presahujúca 572 miliónov Sk a takýto vývoj stavu zásob je nepriaznivý predovšetkým z hľadiska nariadenia Európskej komisie, ktorú sme spoločne spomínali. A súhlasím s tým, pán minister, a v žiadnom prípade nemám ambíciu, aby sme išli do konfrontácie, skôr vás z tohto miesta chcem požiadať o urýchlené riešenie problému, lebo ten sme tu pre krátkosť času nespomínali, pretože v poľnohospodárstve kto včas dáva, dvakrát dáva. Viete veľmi dobre, že v Prievidzskom okrese bola veľmi vážna katastrofa alebo živelná pohroma v súvislosti s morom ošípaných. Treba konštatovať, že k dnešnému dňu poisťovňa neuhradila poľnohospodárom ani korunu. Podľa zmluvy uzatvorenej s ministerstvom pôdohospodárstva alebo teda vo väzbe na zákon č. 488 je Slovenská republika povinná uhradiť rozdiel ceny, ktorá vznikne medzi uhradenou sumou z poisťovne a skutočnou škodou, doposiaľ Slovenská republika neuhradila ani korunu. Tam ja naozaj vidím priestor na to, aby sa  ešte vyhodnotila metodika, ktorú ste  spracovali, ktorá podľa môjho názoru bola trošku komplikovaná, v niektorých parametroch možno ani nie dostatočne objektívna, a  chcem vás teda veľmi korektne z tohto miesta poprosiť, aby sa v tomto smere spravilo všetko, aby poľnohospodári tie prostriedky dostali čo najskôr. Treba povedať, a to je, žiaľ, smutné konštatovanie, že mor ošípaných ich postihol, napriek tomu dokázali obstáť aj v  konkurencieschopnosti Európskej únie, pretože poznám náklady, poznám parametre úžitkovosti tých fariem, ktoré boli postihnuté, ale to už je fakt. Chcel by som vás teda ešte raz požiadať, aby sa v tomto smere urýchlili práce a  to, čo Slovenská republika  prostredníctvom ministerstva pôdohospodárstva je povinná zo zákona riešiť, aby vyriešila čo najskôr. Ďakujem pekne.
Pročko, Jozef, poslanec NR SR (2024-01-24):
Hovorili ste o tom, pán poslanec, že ste ako učiteľ aj ako riaditeľ naozaj veľakrát riešili problémy mladých ľudí a že ste rád, že tu nie sú dnes mladí ľudia. Ja som učil dva roky a môžem povedať, že naozaj stačilo k tým deťom pristupovať ľudsky, stačilo si ich získať, motivovať a oni mali takú chuť sa učiť a takú chuť naozaj sa vzdelávať, že to bola radosť. A tu v tejto sále je veľa rodičov, ktorí majú deti. A ja pri tomto zákone naozaj som rozmýšľal, že čo učia tie svoje deti. Tie deti tých odsúdených, deti toho Kováčika, o ktorom jeho deti určite vedeli... Alebo nevedeli, že otec zobral úplatok? A čo učil taký obvinený Kováčik svoje deti alebo čo učia ľudia svoje deti? Učíme ich kradnúť? Učíme ich to, že otec je politik, tak môžeš dať svojmu synovcovi byt za 800-tisíc? A kde na to zobral? Čo učíme deti, že otec je politik, tak keď si niečo ukradneme z toho štátneho a máme chatu niekde v Chorvátsku, máme veľkú vilu, to je normálne? Alebo učíme svoje deti, že kradnúť sa nemá? Je dôležité sa na to spýtať pri tomto zákone, lebo čo budú učiť koaliční poslanci svoje deti. Že znížiť tresty a ukradnúť 20 mil. a dostať podmienku je normálne?
Ďuriš Nicholsonová, Lucia, podpredsedníčka NR SR (2019-06-27):
Ďalšia otázka, pani poslankyňa Červeňáková na ministerku zdravotníctva pani Kalavskú: „Vážená pani ministerka, neuvažujete nad tým, aby rovnako ako v minulosti boli manažérky pre ošetrovateľstvo na úrovni námestníčok, riaditeliek, pod ktoré by spadali kompletné ošetrovateľské tímy?“ Nech sa páči, pán minister, v zastúpení.
Pellegrini, Peter, predseda NR SR (2015-12-03):
Prezentujme sa a hlasujme. (Hlasovanie.) Prítomných 129 poslancov, za hlasovalo 37, proti bolo 39, zdržalo sa 53 poslancov. Konštatujem, že sme tento bod neschválili. Kolegyne, kolegovia, toto bol jediný bod, ktorý sme mali odhlasovať. Chcem vás informovať o priebehu ďalšej schôdze. Teraz budeme krátko hneď pokračovať v zlúčenej rozprave k zmene ústavy o umelom prerušení tehotenstva, ktorá sa už začala, začalo úvodné slovo. Potom vás chcem informovať, že ako sme sa dohodli, by sme o 16.15 hod. prerušili rokovanie Národnej rady a o 16.30 hod. vás pozývame na slávnostné rozsvietenie vianočného stromčeka. Prišli k nám deti zo Základnej školy z Vranova nad Topľou, ktoré pripravili aj pekný kultúrny program, takže vás tam srdečne pozývam. A aj na základe dohody s kolegami z poslaneckých klubov by sme už potom nerokovali a budeme pokračovať rokovaním v piatok ráno o 9.00 hod. Ďakujem pekne. Pán predseda Blaha.
Figeľ, Ján, podpredseda NR SR (2012-10-29):
Ďakujem pekne. Pán poslanec Kuffa, nech sa páči.
Vaľová, Jana, poslankyňa NR SR (2013-01-31):
Ďakujem veľmi pekne. Pán kolega, vy viete tak šarmantne veci prekrútiť, že normálne jeden by vám veril. Ale nielen tie slovenské, ale ešte dokonca aj tie celosvetové, PIGS ste povedali, že v tom je už aj Slovensko. Pán kolega, S v PIGS na konci je Španielsko, nie Slovensko. Ale vy to tak šarmantne poviete, alebo si to tak želáte a alebo nebolo by to dobré pre ľudí, tak ste to povedali, že už je tam aj Slovensko, no nie je, lebo sú tam iné štáty, a to „esko“ neznamená Slovensko, ale Španielsko, to je prvá vec. Druhá vec je, čo sa týka tých nezamestnaných, my nie že rušíme povinnosť, že oni vôbec na ten úrad neprídu, ale práve to, čo ste povedali, že jednoducho môžu niekde inde pracovať, práve tento úradník si ich môže kedykoľvek zavolať, zavolá ich a zistí, práveže nečakane zistí, nečakane zistí, či ten človek je doma, alebo nie je doma. Teraz to mal presne tento človek mesiac dopredu nalinkované, príde v ten a v ten deň, vrátil sa zo zahraničia, prišiel, ukázal sa, respektíve bola s ním možno, ale určite bola s ním robená nejaká práca, individuálny prístup, a zase vedel, že o mesiac má prísť opäť. Ale dnes nebude vedieť, pretože ten, ten zamestnanec si ho môže zavolať o týždeň a môže si ho zavolať ešte obtýždeň, aby teda videl, či skutočne pracuje, alebo nepracuje. No a k tej poznámke, tú poznámku o tom trhu práce povedal český ekonóm, nie ja, a musím povedať, ale nechcite, aby sme sa vrátili tak ako ázijské štáty, preboha, že sa vrátime do tých koľají, že naozaj už úplne všetko, že sa teda im prispôsobíme, tú cenu práce a tú ekológiu a tie možno aj nezdravé veci, ktoré tam sú a tak ďalej, no ale vrátiť sa už naspäť úplne už nemôžeme. Takže nehovorte o socializme, je to o nejakom štandarde kvality, pretože tie výrobky európske majú určitý štandard kvality. A ja vám poviem, ja som bola naposledy v Spojených štátoch v lete a viete, čo je tam veľká móda, že je napísané, že európske kaderníctvo. Európske služby, keď som sa ich pýtala, čo to znamená, no lebo Američania hovoria, že v Európe je skutočne kvalita. Čiže viete, sú to také nevyvážené váhy a ťažko je ich dostať do nejakej vyváženej polohy. Ďakujem.
Bugár, Béla, podpredseda NR SR (2018-10-23):
Prezentujme sa a hlasujme o tomto návrhu. (Hlasovanie.) Prítomných 123 poslancov, za 105, zdržalo sa 14, 4 nehlasovali. Konštatujem, že tento bod zo spoločnej správy sme schválili. Nech sa páči.
Blaha, Ľuboš, poslanec NR SR (2020-09-24):
Šesťstotisíc, 600-tisíc euro, 600-tisíc euro. (Reakcie z pléna.) Priemerný človek zarába 600-tisíc euro 50 rokov. A vám táto suma ako obyčajnému človeku nestojí za to, aby ste sa spýtali manželky, čo s nimi urobila? Vy sa hanbíte spýtať Pavlínky na 600-tisíc euro? Viete, koľko bežný, priemerný človek musí pracovať, drieť celý život na to, aby mal 600-tisíc euro? A vy arogantne takýmto spôsobom reagujete na oprávnené otázky spoločnosti? Pán premiér, vy sa naozaj nehanbíte?
Šeliga Juraj, podpredseda NR SR (2020-05-20):
Ďakujem. Prosím, prezentujme sa a hlasujme. (Hlasovanie.) Prítomných 117 poslancov, za 117 poslancov. Konštatujem, že tento návrh sme schválili. (Potlesk.) Nech sa páči.
Čaučík, Marián, poslanec NR SR (2024-09-26):
Ďakujem pekne, kolega Jozef Hajko, že si upozornil aj na ten predchádzajúci konsolidačný balík, ktorý sme riešili v decembri, ktorý sme tiež dostali ako jeden zákon vcelku. A počas toho obdobia, ktoré nasledovalo, sme sa k nemu ani nevrátili, ako sa vyvíjajú verejné financie. Minister Kamenický dnes povedal, že máme problém pre procedúru nadmerného deficitu, ideme gréckou cestou alebo teda prečo to musíme robiť, aby sa Slovensko nedostalo na grécku cestu, ale na toto sme upozorňovali my už koncom minulého roka. Celý rok sa to neriešilo, naopak, navyšovali sa výdavky štátu. Teraz v dôvodovej správe sa píše, že sa sleduje cieľ primeraného rozdelenia daňovej záťaže medzi dotknuté daňové subjekty a že zákon aj o finančných transakciách je navrhnutý tak, aby mal čo najmenšie negatívne vplyvy na prevažnú väčšinu obyvateľov, aby primerane, proporcionálne a nediskriminačne zasiahol všetky relevantné subjekty. Čím je toto podložené? Aké dáta toto povedia? Neexistujú k tomu žiadne dáta a tým, že to nebolo komunikované vopred a nešlo riadnym legislatívnym procesom, nemohli sa k tomu vyjadriť ani organizácie, ktoré tým budú dotknuté. A to je obrovský počet podnikateľských subjektov, ale takisto chcem upozorniť na to, že sa to dotkne aj rôznych iných právnických osôb, cirkevných organizácií, občianskych združení, nadácií, neziskových organizácií poskytujúcich všeobecne prospešné služby, na všetky to bude mať dopad. Neboli konzultované, nemohli sa k tomu vyjadriť ich zástupcovia, takže súhlasím kompletne s tebou, je to a bude to nedôstojné rokovanie, ak kolegovia z koalície schvália SLK, spojme ho s rokovaním o štátnom rozpočte.